แดงชุมนุมทำธุรกิจท่องเที่ยวเจ๊งหมื่นล้าน
เสื้อแดงชุมนุมทำธุรกิจท่องเที่ยวเสียหายแล้วกว่าหมื่นล้านนัดหารือสัปดาห์หน้าหาทางออกประเทศ
15 เม.ย. 2553

เสื้อแดงชุมนุมทำธุรกิจท่องเที่ยวเสียหายแล้วกว่าหมื่นล้านนัดหารือสัปดาห์หน้าหาทางออกประเทศ
นายเจริญ วังอนานนท์ นายกสมาคมไทยบริการท่องเที่ยว กล่าวว่า การชุมนุมของกลุ่มคนเสื้อแดงตั้งแต่วันที่ 12 มี.ค. ถึงขณะนี้กว่า 1เดือน ทำให้ไทยต้องสูญเสียรายได้จากการท่องเที่ยวและธุรกิจต่างๆ โดยรอบบริเวณสี่แยกราชประสงค์ไปแล้วกว่า 10,000 ล้านบาท และยังไม่รู้ว่าสถานการณ์จะจบลงเมื่อไหร่ ทำให้ยากที่จะประเมินผลกระทบ สัปดาห์หน้า สมาคมฯจะประชุมสมาชิกเพื่อประเมินสถานการณ์ทั้งหมด และจะแถลงข้อเรียกร้องเพื่อให้ทุกฝ่ายหันหน้ามาเจรจาร่วมกันหาทางออกให้กับประเทศชาติต่อไป
"เทศกาลสงกรานต์ตามปกติทุกปี ย่านธุรกิจราชประสงค์จะคึกคัก แต่ปีนี้ได้รับผลกระทบจนเงียบเหงา จึงคิดว่าสัปดาห์หน้าจะประชุมและออกแถลงการณ์เรียกร้อง เพื่อให้ทุกฝ่ายหันหน้ามาเจรจาหาทางออกให้ประเทศ" นายกสมาคมไทยบริการท่องเที่ยวกล่าว